ডেভিড ও. সেলৎসনিক
ডেভিড ও. সেলৎসনিক (ইংরেজি: David O. Selznick; ১০ই মে ১৯০২ - ২২শে জুন ১৯৬৫) ছিলেন একজন মার্কিন প্রযোজক, চিত্রনাট্যকার এবং চলচ্চিত্র স্টুডিও নির্বাহী। তিনি গন উইথ দ্য উইন্ড (১৯৩৯) ও রেবেকা (১৯৪০) চলচ্চিত্র প্রযোজনার জন্য সুপরিচিত। এই দুটি চলচ্চিত্র প্রযোজনার জন্য তিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি ১৯৪০ সালে একাডেমি পুরস্কারের সর্বোচ্চ সম্মানিত পুরস্কার আরভিং জি. থালবার্গ স্মারক পুরস্কার লাভ করেন।